SL Uradni list Evropske unije C 51/24

Objava vlog za zaščito tradicionalnih izrazov v skladu s členom 30 Uredbe (ES) št. 607/2009 o določitvi nekaterih podrobnih pravil za izvajanje Uredbe Sveta (ES) št. 479/2008 v zvezi z zaščitenimi označbami porekla in geografskimi označbami, tradicionalnimi izrazi, označevanjem in predstavitvijo nekaterih proizvodov iz vinskega sektorja

(2018/C 51/08)

V skladu s členom 37 Uredbe Komisije (ES) št. 607/2009 (1) je ta objava podlaga za uveljavljanje pravice do ugovora zoper vloge. Izjave o ugovoru mora Komisija prejeti v dveh mesecih po dnevu te objave.

VLOGA ZA ZAŠČITO TRADICIONALNEGA IZRAZA

„OPOLO“

Datum prejema :

Jezik vloge : hrvaščina

Številka dokumentacije : TDT-HR-N1642

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : Opolo

„Opolo“ je tradicionalni izraz po členu 112(b) Uredbe (EU) št. 1308/2013 Evropskega parlamenta in Sveta (2).

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Opolo“ se lahko uporabi za opis vin z zaščiteno označbo porekla „Primorska Hrvatska“, „Hrvatska Istra“, „Hrvatsko primorje“, „Sjeverna Dalmacija“, „Dalmatinska zagora“ in „Srednja i Južna Dalmacija“, ki izpolnjujejo zahteve za njegovo uporabo.

Kategorije proizvodov vinske trte

Vino, kakor je opredeljeno v točki 1 dela II Priloge VII k Uredbi (EU) št. 1308/2013.

Opredelitev

„Opolo“ je tradicionalni izraz, dovoljen za vina rosé, pri katerih prevladujejo sadne arome in ki se proizvajajo izključno iz rdečega grozdja priporočene sorte Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014). Vina, opisana s tradicionalnim izrazom „Opolo“, se proizvajajo s tehnologijo za proizvodnjo belega vina in imajo najnižjo predpisano vsebnost dejanskega alkohola 11 vol. %. Največji donos za navedena vina je 12 000 kg/ha. Analitična in organoleptična ocena je obvezna. Vina „Opolo“ so lahko od svetlo do živo rožnate barve.

VLOGA ZA ZAŠČITO TRADICIONALNEGA IZRAZA

„VRHUNSKO VINO S KONTROLIRANIM ZEMLJOPISNIM PODRIJETLOM (VRHUNSKO VINO KZP)“

Datum prejema :

Jezik vloge : hrvaščina

Številka dokumentacije : TDT-HR-N1645

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : „Vrhunsko vino s kontroliranim zemljopisnim podrijetlom (Vrhunsko vino KZP)“, ki je lahko dopolnjeno z naslednjim:

— arhivsko vino: za vina, ki se pet ali več let shranjujejo v vinski kleti, od tega vsaj tri leta v steklenici;

— desertno vino: za vina, ki se pridobijo s predelavo prezrelega ali sušenega grozdja brez kakršne koli dodane snovi ter imajo delež naravnega alkohola najmanj 16 vol. % in delež dejanskega alkohola najmanj 9 vol. %;

— kasna berba: za vina iz prezrelega grozdja, ki vsebujejo najmanj 94° oechsl;

— izborna berba: za vina iz posebej izbranega grozdja, ki vsebujejo najmanj 105° oechsl;

— izborna berba bobica: za vina iz izbranega prezrelega grozdja, okuženega s plesnijo Botrytis, ki vsebujejo najmanj 127° oechsl;

— izborna berba prosušenih bobica: za vina iz izbranih jagod prezrelega grozdja, ki vsebujejo najmanj 154 ° oechsl;

— ledeno vino: za vina iz grozdja, potrganega pri temperaturi vsaj –7 °C in predelanega v zamrznjenem stanju, ki vsebujejo najmanj 127° oechsl.

Vrhunsko vino KZP je tradicionalni izraz po členu 112(a) Uredbe (EU) št. 1308/2013.

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Vrhunsko vino s kontroliranim zemljopisnim podrijetlom (Vrhunsko vino KZP)“ se lahko uporablja za vsa hrvaška vina z zaščiteno označbo porekla, ki izpolnjujejo zahteve za njegovo uporabo.

Kategorije proizvodov vinske trte

Vino, kakor je opredeljeno v točki 1 dela II Priloge VII k Uredbi (EU) št. 1308/2013.

Opredelitev

„Vrhunsko vino s kontroliranim zemljopisnim podrijetlom (Vrhunsko vino KZP)“ je sopomenka izraza „zaščitena označba porekla“, dovoljena za opis vin, ki se proizvajajo iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014). Delež naravnega alkohola v navedenih vinih znaša najmanj:

— 10 vol. % v coni B;

— 10,5 vol. % v coni CI;

— 11 vol. % v coni CII.

Največji donos za proizvodnjo navedenih vin je:

— 10 000 kg/ha (6 000 l/ha) v coni B;

— 11 000 kg (6 600 l/ha) v conah CI in CII.

Obogatitev, dokisanje, razkisanje in dosladkanje niso dovoljeni. Analitična in organoleptična ocena je obvezna. Odvisno od stopnje zrelosti grozdja ter postopkov proizvodnje in zorenja vina se lahko uporabljajo naslednji dodatni izrazi:

— arhivsko vino,

— desertno vino,

— kasna berba,

— izborna berba,

— izborna berba bobica,

— izborna berba prosušenih bobica,

— ledeno vino.

VLOGA ZA ZAŠČITO TRADICIONALNEGA IZRAZA

„KVALITETNO BISER VINO“

Datum prejema :

Jezik vloge : hrvaščina

Številka dokumentacije : TDT-HR-N1639

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : Kvalitetno biser vino

„Kvalitetno biser vino“ je tradicionalni izraz po členu 112(a) Uredbe (EU) št. 1308/2013.

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Kvalitetno biser vino“ se lahko uporablja za vsa hrvaška biser vina z zaščiteno označbo porekla, ki izpolnjujejo zahteve za njegovo uporabo.

Kategorije proizvodov vinske trte

Biser vino, kakor je opredeljeno v točki 8 dela II Priloge VII k Uredbi (EU) št. 1308/2013.

Opredelitev

„Kvalitetno biser vino“ je sopomenka izraza „zaščitena označba porekla“, dovoljena za opis biser vina iz kakovostnih vin, mladega vina, ki je še v vrenju, grozdnega mošta ali delno prevretega grozdnega mošta, ki se proizvaja iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014). V vinih s tradicionalnim izrazom „Kvalitetno biser vino“ znaša skupni delež alkohola najmanj 9 vol. % in delež dejanskega alkohola najmanj 7 vol. %. Nadpritisk zaradi notranjega raztopljenega ogljikovega dioksida ne sme biti manjši od 1 bara in ne večji od 2,5 bara v zaprtih posodah pri temperaturi 20 °C.

VLOGA ZA ZAŠČITO TRADICIONALNEGA IZRAZA

„MLADO VINO“

Datum prejema :

Jezik vloge : hrvaščina

Številka dokumentacije : TDT-HR-N1641

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : Mlado vino

„Mlado vino“ je tradicionalni izraz po členu 112(b) Uredbe (EU) št. 1308/2013.

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Mlado vino“ se lahko uporablja za vsa hrvaška vina z zaščiteno označbo porekla, ki izpolnjujejo zahteve za njegovo uporabo.

Kategorije proizvodov vinske trte

Vino, kakor je opredeljeno v točki 1 dela II Priloge VII k Uredbi (EU) št. 1308/2013.

Opredelitev

„Mlado vino“ je tradicionalni izraz, dovoljen za vina, ki se proizvajajo iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014) in katerih potek vrenja je dokončan ali delno dokončan. Vina s tradicionalnim izrazom „Mlado vino“ je treba dati na trg pred 31. decembrom koledarskega leta, v katerem je bilo grozdje potrgano.

VLOGA ZA ZAŠČITO TRADICIONALNEGA IZRAZA

„VRHUNSKO PJENUŠAVO VINO“

Datum prejema :

Jezik vloge : hrvaščina

Številka dokumentacije : TDT-HR-N1644

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : Vrhunsko pjenušavo vino

„Vrhunsko pjenušavo vino“ je tradicionalni izraz po členu 112(a) Uredbe (EU) št. 1308/2013.

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Vrhunsko pjenušavo vino“ se lahko uporablja za vsa hrvaška peneča vina z zaščiteno označbo porekla, ki izpolnjujejo zahteve za njegovo uporabo.

Kategorije proizvodov vinske trte

Peneče vino, kakor je opredeljeno v točki 4 dela II Priloge VII k Uredbi (EU) št. 1308/2013.

Opredelitev

„Vrhunsko pjenušavo vino“ je sopomenka izraza „zaščitena označba porekla“, ki se uporablja za opis penečih vin, pridobljenih z alkoholnim vrenjem svežega grozdja ali mošta, ki mu sledi drugo alkoholno vrenje vina za kakovostna ali vrhunska vina, ki se proizvajajo iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014). V penečih vinih s tradicionalnim izrazom „Vrhunsko pjenušavo vino“ mora delež dejanskega alkohola znašati najmanj 10 vol. %, nadpritisk zaradi notranjega raztopljenega ogljikovega dioksida pa ne sme biti manjši od 3 barov v zaprtih posodah pri temperaturi 20 °C.

VLOGA ZA ZAŠČITO TRADICIONALNEGA IZRAZA

„KVALITETNO VINO S KONTROLIRANIM ZEMLJOPISNIM PODRIJETLOM (KVALITETNO VINO KZP)“

Datum prejema :

Jezik vloge : hrvaščina

Številka dokumentacije : TDT-HR-N1640

Vložnik :

Ministrstvo za kmetijstvo Ulica grada Vukovara 78 HR-10000 Zagreb HRVAŠKA

Ime : „Kvalitetno vino s kontroliranim zemljopisnim podrijetlom (Kvalitetno vino KZP)“, ki je lahko dopolnjeno z naslednjim:

— mlado vino: če je proizvedeno iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014), njegov potek vrenja je dokončan ali delno dokončan in je dano na trg pred 31. decembrom koledarskega leta, v katerem je bilo grozdje potrgano;

— arhivsko vino: če se pet ali več let shranjuje v vinski kleti, od tega vsaj tri leta v steklenici;

— desertno vino: če se pridobi s predelavo prezrelega ali sušenega grozdja ter ima delež naravnega alkohola najmanj 16 vol. % in delež dejanskega alkohola najmanj 9 vol. %.

„Kvalitetno vino s kontroliranim zemljopisnim podrijetlom (Kvalitetno vino KZP)“ je tradicionalni izraz po členu 112(a) Uredbe (EU) št. 1308/2013.

Jezik tradicionalnega izraza : hrvaščina

Seznam zadevnih zaščitenih označb porekla ali zaščitenih geografskih označb

Tradicionalni izraz „Kvalitetno vino s kontroliranim zemljopisnim podrijetlom (Kvalitetno vino KZP)“ se lahko uporablja za vsa hrvaška vina z zaščiteno označbo porekla, ki izpolnjujejo zahteve za njegovo uporabo.

Kategorije proizvodov vinske trte

Vino, kakor je opredeljeno v točki 1 dela II Priloge VII k Uredbi (EU) št. 1308/2013.

Opredelitev

„Kvalitetno vino s kontroliranim zemljopisnim podrijetlom (Kvalitetno vino KZP)“ je sopomenka izraza „zaščitena označba porekla“, ki se uporablja za opis vin iz priporočenih sort grozdja Vitis vinifera v skladu s pravilnikom o nacionalnem seznamu priznanih kultivarjev vinske trte (uradni list RH št. 53/2014). V vinih s tradicionalnim izrazom „Kvalitetno vino s kontroliranim zemljopisnim podrijetlom (Kvalitetno vino KZP)“ znaša delež naravnega alkohola najmanj:

— 8,5 % vol. v coni B;

— 9,0 % vol. v coni CI;

— 9,5 vol. % v coni CII.

Največji donos za navedena vina je:

— 11 000 kg/ha (7 700 l/ha) v coni B;

— 12 000 kg (8 400 l/ha) v conah CI in CII.

Analitična in organoleptična ocena je obvezna.

(1) UL L 193, 24.7.2009, str. 60.

(2) UL L 347, 20.12.2013, str. 671.